Ha lehetne utazni az időben, én biztos a Kiegyezés utáni Budapestre mennék, mert nagyon megnézném, milyen volt ez a város fénykorában. Valahogy nagyon elegánsnak és puccosnak képzelem, hintókkal, selyemszoknyákkal, hatalmas palotákkal. Persze tudom, biztos nem csak ilyen volt, és folyt a szennylé az úttesten, és mindenhova odapotyogtattak a lovak, de azért pl mekkora flash lehetett akkor felszállni a kontinens első földalattijára!... Na persze a földalatti mára kissé elavult, de legalább jól karban van tartva. Nem így az akkoriban épült több ezer bérház többsége. A tágabb belváros zömét alkotó épületek anno úgy épültek, hogy utcai frontjukon elegáns, nagypolgári lakások voltak, saját lépcsőházzal, tágas termekkel és cselédszobákkal, a hátsó, udvari részeken pedig a szegények laktak. Gyakorlatilag nem is találkoztak egymással... Mára ezeknek a házaknak a döntő többsége romhalmaz és csak néhány részletük emlékeztet a régi pompára – mint például ennek a lépcsőháznak az ablakai. És bár ezt speciel hamarosan felújítják, elgondolkoztató, hogy mennyi szépség fog elpusztulni, míg sor nem kerül a renoválásukra...
https://jucjucjuc.blog.hu/api/trackback/id/tr562474325
bjuciful 2010.11.26. 17:20:32
Milyen szép ez!!
Voltál már abban az épületben amiben a Filmjus is székel a Bródy Sándor utcában?
Wow! Gyönyörűen felújított lépcsőház, gondozott belső udvar, kovácsoltvas pillérek stb.. Ajánlom, egyszer nézz körbe ott is! :)
juc 2010.11.26. 17:22:35
@bjuciful: nneeem, de már annyit hallottam róla, hogy most már meg fogom nézni. hogy lehet oda bejutni??? most úgyis ráérek decemberben:)
bjuciful 2010.11.27. 15:17:24
hmm, nem is tudom, én csak a Filmjushoz szoktam menni. Megérdeklődjem, ki a közös képviselő? hogy bejuthass egy fotózásra?
juc 2010.11.29. 11:34:24
@bjuciful: ha nem nagy fáradság, akkor megköszönöm, ha megkérdezed, de nem annyira fontos:)) köszi!